**GEOGRAFIJA, 9. razred, 8. teden** (11. 5. – 15. 5. 2020)

*Ker vem, da boste v prihodnjih obremenjeni z ocenjevanji, je spodnji zapis le* ***predlog obravnave nove snovi****. Od vas vseh bi želela predvsem, da si* ***snov vsaj enkrat preberete v učbeniku****. Uporabite tudi* ***zemljevid Slovenije****. Zapis v zvezek pa opravite po želji. Prav bo prišel predvsem tistim, ki boste šolanje nadaljevali na gimnazijah.*

*Ne pozabite pripravljati svojih* ***kratkih predstavitev referatov****! Če se vidimo v šoli, jih boste izvedli takrat.*

**12./13. šolska ura: KRAŠKI POJAVI**

* V **učbeniku** na **str. 110-113** si preberite snov o **kraških pojavih**. Dobro si oglejte tudi vse fotografije in skice. Opozorilo: kraški pojavi se ne pojavljajo samo v Dinarskokraških pokrajinah. Omenjali smo ji že pri Alpskih pokrajinah, v Obsredozemskih pokrajinah pa imamo celo pokrajino, ki se ji reče **Kras**.
* **Nastanek kraških pojavov:** Kraško površje večinoma sestavljeno iz apnencev in dolomitov – to so vodopropustne kamnine. Voda skupaj s CO2 apnenec kemično raztaplja in ustvarja različne površinske in podzemeljske oblike.
* **Delitev kraških pojavov (**poznajte **odebeljene pojave**):
  + **Podzemeljski:** Padavinska voda se v zraku in v tleh navzame ogljikovega dioksida. Z njim tvori blago ogljikovo kislino (H2CO3) in le-ta raztaplja apnence (CaCO3) ter njemu podobne kamnine. Njihove raztopljene minerale odlaga v kraškem podzemlju v obliki sige in kapnikov.
* **Siga:** usedlina (raztopljeni minerali), ki se izloči pri raztapljanju apnencev.
* Iz sige so tudi **kapniki** (**stalaktiti**, **stalagmiti**, **kapniški steber).**
* **Kraške jame: vodne** ( po njih se pretakajo podzemeljske reke) in **suhe** (le v teh nastajajo kapniki). **Brezna** so nekakšne navpične jame.
* **Površinski: vrtača, koliševka, uvala, kraško polje, kraški izvir (obrh), požiralnik, reka ponikalnica, presihajoče jezero, suha dolina, slepa dolina.**
* **Težave kraškega površja:** **onesnaževanje kraških voda**, **slaba tla za obdelovanje**.
* **Zapišite snov v zvezek**. Zapis najdete na naslednji strani.
* **Preverite svoje znanje** s pomočjo spletnih vsebin:
  + V **spletnem učbeniku** <https://eucbeniki.sio.si/geo9/2650/index4.html> preberite snov o **kraških pojavih**. Preglejte vse strani v zavihku **STRANI** (**185-189 in 192**) in **rešite vse naloge**. Naloge niso obvezne, so pa zelo dober način, da ponovite, kar ste se novega naučili.

**13./14. šolska ura: PRIMERJAVA VISOKIH IN NIZKIH DINARSKOKRAŠKIH POKRAJIN**

* V **učbeniku** na **str. 114-118** si preberite o **poselitvi in gospodarstvu** ter **razlikah med visokimi in nizkimi dinarskokraškimi pokrajinami**. Obe vrsti pokrajin **primerjate med seboj** (poselitev, gospodarstvo, promet). Dobro si oglejte vse **fotografije**.
* Spoznajte še posamezne **naravne enote** v obeh pokrajinah in njihove bistvene značilnosti. Poiščite jih na **zemljevidu Slovenije**:
  + **Visoke dinarskokraške pokrajine:** kraške planote (**Banjšice**, **Trnovski gozd**, **Nanos**, **Javorniki**, **Snežnik), Pivška kotlina, Notranjsko podolje** (niz kraških polj: Logaško, Planinsko, Cerkniško, Loško, Babno polje) z večjima krajema **Logatec** in **Cerknica,** gozdnati višavji **Krimsko hribovje** in **Bloke, Ribniško-Kočevsko podolje** (sestavljeno iz Ribniškega in Kočevskega polja) z večjima krajema **Ribnica** in **Kočevje, Ribniško-Kočevsko hribovje** in **Kočevski rog** ter **Velikolaščanska pokrajina** s krajem **Velike Lašče.**
  + **Nizke dinarskokraške pokrajine**: **Suha krajina** z **Žužemberkom, Dolenjsko podolje** (niz kraških polj, ob glavni cesti med LJ in NM) z večjima krajema **Grosuplje** in **Trebnje**, kraško gozdnato pogorje **Gorjanci** ter kraški ravnik **Bela krajina** z **reko Kolpo** in krajema **Črnomelj** **in** **Metlika.**
* **Zapišite snov v zvezek**. Zapis najdete na naslednji strani.
* **Preverite svoje znanje** s pomočjo spletnih vsebin: v **spletnem učbeniku** <https://eucbeniki.sio.si/geo9/2650/index.html> preberite snov o **različnih naravnih enotah Dinarskokraških pokrajin**. Preglejte vse strani v zavihku **STRANI** (**181-184 in 190, 191 ter 193**) in **rešite vse naloge**. Naloge niso obvezne, so pa zelo dober način, da ponovite, kar ste se novega naučili.

12./13. šolska ura: zapis v zvezek

**Kraški pojavi**

1. **Podzemeljski kraški pojavi:**

Padavinska voda se v zraku in v tleh navzame ogljikovega dioksida. Z njim tvori blago ogljikovo kislino in le-ta raztaplja apnence ter njemu podobne kamnine. Njihove raztopljene minerale odlaga v kraškem podzemlju.

* **Siga:** usedlina, ki se izloči pri raztapljanju apnencev.
* **Kraški pojavi: kapniki** (**stalaktiti**, stalagmiti, **kapniški steber), kraške jame (vodne in suhe), kraška brezna.**

1. **Površinski kraški pojavi:**

* **Vrtača, koliševka**, u**vala, kraško polje, reka ponikalnica, obrh** (kraški izvir) in **požiralnik** (kjer ponikne), **presihajoče jezero, suha dolina, slepa dolina.**

**Težave kraškega površja:**

* podzemeljsko pretakanje vode
* občutljivost podzemeljskih voda na onesnaževanje
* ni preveč primerno za obdelovanje (plitve prsti)

13. /14. šolska ura: zapis v zvezek

**Primerjava visokih in nizkih Dinarskokraških pokrajin**

**Visoke dinarskokraške pokrajine:**

* **Poselitev:** zelo redko poseljene (slabše podnebje, gozdnatost, slaba prst ...).
* **Gospodarstvo:** možnosti le za živinorejo in izkoriščanje gozda, lesna industrija in značilna obrt (npr. suhorobarstvo), pomen **turizma** (jame, izleti, kulturne znamenitosti).
* **Promet: a**vtocestna in železniška povezava med obalo in Ljubljano (**Postojnska vrata**).
* **Naravne enote:** kraške planote (**Banjšice**, **Trnovski gozd**, **Nanos**, **Javorniki**, **Snežnik), Pivška kotlina, Notranjsko podolje** (niz kraških polj: Logaško, Planinsko, Cerkniško, Loško, Babno polje) z večjima krajema **Logatec** in **Cerknica,** gozdnati višavji **Krimsko hribovje** in **Bloke, Ribniško-Kočevsko podolje** (sestavljeno iz Ribniškega in Kočevskega polja) z večjima krajema **Ribnica** in **Kočevje, Ribniško-Kočevsko hribovje** in **Kočevski rog** ter **Velikolaščanska pokrajina** s krajem **Velike Lašče.**

**Nizke dinarske planote:**

* **Poselitev:** gosteje poseljene od visokih, večinoma gručasta naselja
* **Gospodarstvo:** boljše možnosti za kmetijstvo, tudi za vinogradništvo, bolj raznovrstna industrija, pomen turizma (izleti, počitniške hišice)
* **Promet:** pomembna avtocestna povezava od Ljubljane mimo Novega mesta do hrvaške meje.
* **Naravne enote: Suha krajina** z **Žužemberkom, Dolenjsko podolje** (niz kraških polj, ob glavni cesti med LJ in NM) z večjima krajema **Grosuplje** in **Trebnje**, kraško gozdnato pogorje **Gorjanci** ter kraški ravnik **Bela krajina** z **reko Kolpo** in krajema **Črnomelj** **in** **Metlika.**